·Produkty ekologickej poľnohospodárskej výroby dovážané do EÚ: nespracované poľnohospodárske produkty vyrobené v Čile a spracované poľnohospodárske produkty určené na použitie ako potraviny spracované v Čile s ekologicky vypestovanými zložkami, ktoré boli vyrobené v Čile alebo boli do Čile dovezené buď z EÚ, alebo z tretej krajiny v rámci režimu, ktorý EÚ uznáva za rovnocenný.

Rozsah pôsobnosti tohto uznania, pokiaľ ide o produkty ekologickej poľnohospodárskej výroby dovážané do EÚ z Čile a produkty ekologickej poľnohospodárskej výroby dovážané do Čile z EÚ, je stanovený v článku 4 a v prílohách I a II k dohode:

Nasledujúca tabuľka poskytuje prehľad kategórií produktov, v prípade ktorých EÚ uznala Švajčiarsku rovnocennosť:

Kategória produktov Poznámky Nespracované rastlinné produkty s výnimkou produktov vyrobených v období konverzie Živé zvieratá a nespracované živočíšne produkty Spracované poľnohospodárske produkty určené na použitie ako potraviny s výnimkou produktov obsahujúcich zložku poľnohospodárskeho pôvodu vyrobených v období konverzie Spracované poľnohospodárske produkty určené na použitie ako krmivo s výnimkou produktov obsahujúcich zložku poľnohospodárskeho pôvodu vyrobených v období konverzie Vegetatívny množiteľský materiál a osivá určené na pestovanie

Aby sa mohli nespracované produkty ekologickej poľnohospodárskej výroby dovážať do EÚ zo Švajčiarska, musia byť vyrobené vo Švajčiarsku. Spracované poľnohospodárske výrobky dovážané do EÚ zo Švajčiarska musia byť spracované vo Švajčiarsku zo zložiek vypestovaných vo Švajčiarsku alebo dovezených do Švajčiarska buď z Únie, alebo z tretej krajiny, v prípade ktorej Švajčiarsko uznalo, že dané produkty boli v tejto krajine vyrobené a skontrolované v súlade s pravidlami, ktoré sú rovnocenné s pravidlami stanovenými švajčiarskymi právnymi predpismi. Rovnaké podmienky platia aj pre produkty dovezené do Švajčiarska z EÚ.

2.3.EÚ – Spojené kráľovstvo

EÚ a Spojené kráľovstvo si navzájom uznali rovnocennosť svojich systémov ekologickej výroby v dohode o obchode a spolupráci, ktorú podpísali 30. decembra 2020 a ktorá vstúpila do platnosti 1. januára 2021. Rozsah pôsobnosti tohto uznania, pokiaľ ide o produkty ekologickej poľnohospodárskej výroby dovážané do EÚ zo Spojeného kráľovstva a produkty ekologickej poľnohospodárskej výroby dovážané do Spojeného kráľovstva z EÚ, je stanovený v dodatkoch 14-A a 14-B prílohy 14 k dohode o obchode a spolupráci medzi EÚ a Spojeným kráľovstvom a je rovnaký:

Kategórie produktov Poznámky Nespracované rastlinné produkty Živé zvieratá alebo nespracované živočíšne produkty vrátane medu Produkty akvakultúry a morské riasy Spracované poľnohospodárske produkty určené na použitie ako potraviny Spracované poľnohospodárske produkty určené na použitie ako krmivo Osivá a množiteľský materiál

Aby sa mohli nespracované produkty ekologickej poľnohospodárskej výroby dovážať do EÚ zo Spojeného kráľovstva, musia byť vyrobené v Spojenom kráľovstve. Spracované poľnohospodárske produkty dovážané do EÚ musia byť spracované v Spojenom kráľovstve so zložkami vypestovanými v Spojenom kráľovstve alebo dovezenými do Spojeného kráľovstva v súlade s jeho zákonmi a predpismi. Rovnaké podmienky platia aj pre produkty dovezené do Spojeného kráľovstva z EÚ.

3.Rovnocennosti podľa článku 33 ods. 2 nariadenia (ES) č. 834/2007

EÚ na základe článku 33 ods. 2 nariadenia (ES) č. 834/2007 jednostranne uznala trinásť tretích krajín za krajiny, ktorých systém ekologickej poľnohospodárskej výroby je rovnocenný so systémom EÚ: Kanada, Izrael, Japonsko, Nový Zéland, Tunisko, Kórejská republika, Spojené štáty, Argentína, Austrália, Kostarika a India. Tieto uznania sa týkajú len určitých kategórií produktov, ako sa uvádza ďalej. Kanada, Izrael, Japonsko, Nový Zéland, Tunisko, Kórejská republika a Spojené štáty takisto jednostranne uznali, že EÚ má systém rovnocenný s ich systémom.

Tieto tretie krajiny si pravidelne vymieňajú informácie vrátane informácií o monitorovaní a dohľade a aktuálnych výrobných normách, ako aj o každom podozrení na nezrovnalosť, ktoré môže vzniknúť v rámci vykonávaných kontrol.

Poslednou treťou krajinou, ktorej bola udelená rovnocennosť na základe článku 33 ods. 2 nariadenia (ES) č. 834/2007, bola Kórejská republika, ktorej boli v roku 2015 uznané spracované poľnohospodárske produkty určené na použitie ako potraviny. Kórejská republika takisto uznala rovnocennosť EÚ s tým istým rozsahom pôsobnosti.

Posledná zmena týkajúca sa rozšírenia uznania rovnocennosti tretej krajiny na základe článku 33 ods. 2 nariadenia (ES) č. 834/2007 sa týkala Kanady. V roku 2016 sa uznanie pre Kanadu rozšírilo na víno z ekologickej výroby, ako aj na spracované produkty na použitie ako potraviny alebo krmivo s dovezenými zložkami z ekologickej výroby. Kanada takisto rozšírila svoje uznanie EÚ s tým istým rozsahom pôsobnosti.

V roku 2021 Komisia prijala opatrenia v súvislosti s rovnocennosťou udelenou Indii. Po zistení vysokého počtu kontaminácií nepovolenými produktmi v zásielkach pochádzajúcich z Indie, po nedostatočnej reakcii na hlavné príčiny zlyhania kontrolného systému zo strany súkromných inšpekčných organizácií zapojených do týchto kontaminácií a po nevhodných nápravných opatreniach prijatých týmito súkromnými kontrolnými organizáciami a príslušnými orgánmi, ako aj po nedodržaní rozsahu uznania udeleného Indii, bolo päť súkromných inšpekčných organizácií vyradených zo zoznamu kontrolných organizácií uznaných indickým príslušným orgánom, nad ktorými tento orgán zároveň vykonával dohľad.

Podľa článku 48 ods. 1 nariadenia (EÚ) 2018/848 platnosť uznaní týchto tretích krajín uplynie 31. decembra 2026. Rada poverila Komisiu, aby začala rokovania s týmito krajinami s cieľom uzavrieť dohody o obchode s produktmi ekologickej poľnohospodárskej výroby. Daných jedenásť tretích krajín bolo o tom informovaných a začnú sa rokovania.

V ďalších pododdieloch sa uvádzajú informácie o jedenástich tretích krajinách, ktoré EÚ jednostranne uznala za krajiny, ktorých systém ekologickej poľnohospodárskej výroby je rovnocenný so systémom EÚ podľa článku 33 ods. 2 nariadenia (ES) č. 834/2007, vrátane kategórií produktov a ďalších prípadných vysvetlení týkajúcich sa tohto uznania.

3.1.Argentína

Kategória produktov Poznámky Nespracované rastlinné produkty A – Živé zvieratá alebo nespracované živočíšne produkty B – Spracované poľnohospodárske produkty určené na použitie ako potraviny (víno, kvasinky nie sú nezahrnuté) D – Vegetatívny množiteľský materiál a osivá určené na pestovanie F –

Pôvod: produkty kategórií A, B a F pestované v Argentíne a produkty kategórie D spracované v Argentíne s ekologicky pestovanými zložkami vypestovanými v Argentíne.

3.2.Austrália